
Európsky parlament,
–	so zreteľom na návrh rozhodnutia Rady (COM(2025)0404),
–	so zreteľom na návrh Pozmeňujúceho protokolu k Dohode medzi Európskou úniou a Monackým kniežatstvom o výmene informácií o finančných účtoch na zlepšenie dodržiavania medzinárodných predpisov v oblastí daní v súlade so štandardom pre automatickú výmenu informácií o finančných účtoch Organizácie pre hospodársku spoluprácu a rozvoj (OECD) (COM(2025)0404),
–	so zreteľom na článok 115, článok 218 ods. 6 druhý pododsek písm. b) a článok 218 ods. 8 druhý pododsek Zmluvy o fungovaní Európskej únie, na základe ktorých Rada konzultovala s Európskym parlamentom (C10-0202/2025),
–	so zreteľom na článok 84 a článok 117 ods. 8 rokovacieho poriadku,
–	so zreteľom na správu Výboru pre hospodárske a menové veci (A10-0198/2025),
1.	schvaľuje uzavretie pozmeňujúceho protokolu k dohode;
2.	poveruje svoju predsedníčku, aby túto pozíciu postúpila Rade, Komisii a vládam a parlamentom členských štátov a Monackého kniežatstva.

